Deu dones emprenedores de Burjassot reben el Premi Dones amb Iniciativa 2025
2025-07-24

El Saló de Plens del Consistori ha sigut el marc per a la celebració de la cerimònia de la XIII edició dels Premis Dones amb Iniciativa 2025. Es tracta d’un reconeixement que l’Ajuntament de Burjassot, a través de la Regidoria de Comerç que dirigix Rosa Coca i CEMEF, fa anualment a diferents dones que han posat en marxa o han consolidat un negoci, empresa o servei en la localitat, gràcies al seu esperit emprenedor, fent d’ell el seu treball diari. Un reconeixement institucional a la capacitat per a l’emprenedoria de dones locals que han trobat, la majoria en el seu poble, i servint-se del seu propis mèrits, el seu lloc i el seu camí professional. El projecte Dones amb Iniciativa se celebra, un any més, en el transcurs de la setmana en què Burjassot commemora el Dia Internacional de les Dones.

En 2025, les Dones amb Iniciativa de Burjassot han sigut Cristina Serradilla, psicòloga; Silvia Más, psicòloga; Maite Moreno (Moda Infantil AMAVI); Adela Casanova (ALAIA Moda); Beatriz Vidal, gestora i assessora, Adela Mena i Mª José Mena (Estètica i Perruqueria); Patricia Bori (Estètica), Clara Isabel Alfaro, advocada i Belén Tortajada (Estètica).

La cerimònia va començar amb les paraules de benvinguda i felicitació per part de Rosa Coca, regidora de Comerç que van donar pas a un VÍDEO en el qual les dones guardonades reflexionen sobre la seua trajectòria, sobre el seu impuls inicial per a emprendre, sobre els reptes diaris que enfronten, sobre la satisfacció dels assoliments obtinguts, sobre l’aprenentatge i sobre les persones que tenen al costat i que també s’han convertit en esperons per a animar-les per a fer del seu somni professional, una realitat.

Després de les paraules de l’alcalde de Burjassot, Rafa García, centrades també en el “reconeixement a tot el treball que hi ha darrere de tot projecte personal d’emprenedoria”, el primer edil i la regidora de comerç van entregar a les guardonades un socarrat com a obsequi i record per haver-se convertit, en 2025, en els Dones amb Iniciativa de Burjassot.